તબીબો કહે છે કે હાલ તમામ હોસ્પિટલોના આઉટ પેશન્ટ્સ ડિપાર્ટમેન્ટમાં શરદી-ઉધરસ- તાવના સેંકડો કેસ આવે છે. પરંતુ જેમને એક્સ-રેમાં જ સ્વાઈનફ્લૂ જેવા લક્ષણ બતાતા હોય, હાઈગ્રેડ ફીવર હોય, ગળફામાં લોહી પડતું હોય તેવા દર્દીનાં જ સેમ્પલ લઇને લેબોરેટરી પરિક્ષણમાં મોકલાય છે. આ બેરિયર આમ તો એટલા માટે સારૂં છે કેમકે અનેક દર્દીના સેમ્પલના ટેસ્ટ કરવા જ અશક્ય છે અને તેમ કરવા જતાં હેવોક પેદા થઇ જાય. બીજી તરફ, જેને સ્વાઈનફ્લૂ હોઇ શકે તેવા અનેક દર્દીઓને આઈસોલેશનમાં રાખ્યા વિના દવા આપીને ઘેર મોકલી દેવાતા હોવાથી ઓછી રોગ પ્રતિકારક શક્તિવાળા જે વ્યક્તિઓ તેમના સંપર્કમાં આવે તેમને સ્વાઈન ફલુ થવાની સંભાવના ખૂબ વધી જાય છે. સંભવત: આને લીધે પણ સ્વાઈન ફ્લૂનો વ્યાપ વધતો જાય છે. જો કે, પી.ડી.યુ. મેડિકલ કોલેજની લેબોરેટરીના અધ્યક્ષ ડો.મધુલિકાબેન મિસ્ત્રીએ જણાવ્યું કે અગાઉ કરતાં છેલ્લા થોડા દિવસથી રિપોર્ટ માટે આવતા સેમ્પલ્સનું પ્રમાણ થોડું ઘટ્યું છે.